Signe Kivi

Signe Kivi (sünninimi Signe Buschmann; sündinud 24. veebruaril 1957 Tallinnas) on eesti tekstiilikunstnik ja poliitik. 

Aastatel 1999–2002 oli ta Eesti kultuuriminister ja 2005–2015 Eesti Kunstiakadeemia rektor.

 Elulugu 
pisi|left|Signe Kivi Tallinna vanalinna päevadel 1999. aastalFoto: Jaan Künnap
Ta on lõpetanud 1975. aastal Tallinna 46. keskkooli ja 1984. aastal Eesti NSV Riikliku Kunstiinstituudi tekstiili erialal. 

Seejärel töötas ta kunstnikuna ettevõttes Kodu ja kunstikombinaadis Ars. 1988. aastast on ta olnud kunstiinstituudi (hilisema Eesti Kunstiakadeemia) õppejõud ning aastatel 2005–2015 sama õppeasutuse rektor.

1988. aastast on ta Eesti Kunstnike Liidu liige; 1995–1998 oli ta liidu asepresident ja 1999. aastani president.

Oli Eesti Kongressi liige.

Ta oli 24. märtsist 1999 kuni 3. septembrini 2002 kultuuriminister Siim Kallase valitsuses. Kultuurkapitali tegevdirektori Avo Viioli kuritegevuse ilmsikstulekul esitas Signe Kivi lahkumisavalduse, mille peaminister rahuldas 23. augustil 2002.

IX Riigikogus oli ta asendusliige; X Riigikokku pääses ta 2003. aastal isikumandaadiga, kust lahkus 2005. aastal, et asuda tööle Eesti Kunstiakadeemia rektorina.

Signe Kivi kuulus TEA entsüklopeedia akadeemilisse kolleegiumi. Eesti Ajalehtede Liidu nõukogu valis ta 6. jaanuaril 2006 Pressinõukogu liikmeks.

4. aprillil 2017 teatati Signe Kivi valimisest Tartu Kunstimuuseumi direktoriks, ta asus ametisse 26. juunil.Tartu Kunstimuuseumi direktoriks saab Signe Kivi kultuur.err.ee, 4. aprill 2017 (vaadatud 04.04.2017) 

4. aprillist 2019 on Signe Kivi XIV Riigikogu liige. 

Ta kandideeris 2023. aasta Riigikogu valimistel, kus kogus valimisringkonnas nr 10 (Tartu linn) 1286 häält ning osutus valituks kompensatsioonimandaadiga.Valimisringkond nr 10 valimised.ee (andmed seisuga 07.03.2023 19:45)

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 287 häält ning ei osutunud valituks.

Riiklikud autasud
 2001 Soome Lõvi Rüütliordu Suurristi orden
 2004 Eesti Vabariigi Valgetähe IV klassi teenetemärk
 2006 Portugali Vabariigi Komandöriristi orden
 2008 Belgia Kuningriigi Krooni Ordeni Komandöri aumärk

Isiklikku
pisi|Signe Kivi ja Kalju Kivi 2012. aasta presidendi vastuvõtul
Tema ema on õpetaja, õppejõud ja ajakirjanik Urve Buschmann, õde Eva Luigas.

Ta oli abielus Nukuteatri peakunstniku Kalju Kiviga (1951–2025), neil on viis last.

Artiklid
Signe Kivi: Kunstiakadeemia vajab uut maja, Postimees, 23. september 2008

 Viited 

 Välislingid 

Tanel Veenre. "Signe Kivi: astuksin ka täna kunstiakadeemiasse" Eesti Päevaleht, 28. november 2009


Kategooria:Eesti Kongressi liikmed
Kategooria:IX Riigikogu liikmed
Kategooria:X Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Eesti Reformierakonna poliitikud
Kategooria:Eesti sporditegelased
Kategooria:Eesti tekstiilikunstnikud
Kategooria:Eesti Kunstiakadeemia vilistlased
Kategooria:Valgetähe IV klassi teenetemärgi kavalerid
Kategooria:Sündinud 1957